FOTO EX TEMPORE »KRAS 2026«
1. Organizator
FK Žarek Sežana, Srebrničeva 1, 6210 Sežana pod pokroviteljstvom Fotografske zveze Slovenije
2. Informacije
e-pošta.fotoklubzarek@gmail.com
GSM: Stojan Gorup 041 719 605
GSM: Igor Fabjan 041 643 652

3. Organizacijski odbor
1. Igor Fabjan, predsednik
2. Bogdan Čok, član
3. Vlasta Gorup, član
4. Omejitve  Ex tempora
Lokacija: fotografije za temo A morajo biti posnete samo na območju občin Divača, Hrpelje-Kozina, Komen in Sežana.
Čas:   fotografije morajo biti posnete v času 19. 9. - 27. 9. 2026 

5. Časovni razpored
Sprejem del: do 4.10.2026 opolnoči
Žiriranje: do 20.10.2026
Objava rezultatov: do 31.10.2026
Odprtje razstave: 6.11.2026
Na dan odprtja razstave bo tudi podelitev nagrad in diplom ter predstavitvena projekcija vseh sprejetih in nagrajenih fotografij.

6. Žirija
1. Miran Krapež  (mojster fotografije FZS, EFIAP/diamant 2)
2. Irena Gregorc (kandidatka za mojstra fotografije FZS, AFIAP) 
3. Robert Strahinjič (fotograf 1. razreda FZS, EFIAP)
4.  rezervni član Anton Tratnik (mojster fotografije FZS, EFIAP/gold)

7. Tema Ex tempora
1) Tema A : »KRAS«
Fotografije naj prikazujejo pokrajino, življenjski utrip, prireditve, kmečka opravila, naravne pojave, arhitekturno dediščino, vse na zgoraj navedenem območju štirih kraških občin.
2) Tema B: »UTRIP ŠTANJELA«
V tokratnem razpisu želimo, da arhitekturna dediščina predstavlja zgolj kuliso za fotografski prikaz življenjskega utripa  kraja. Fotografije naj prikazujejo vas Štanjel skozi vsakodnevne dejavnosti domačinov in obiskovalcev ali skozi trenutne dogodke v vasi. Lahko so prikazani tudi »ulice«, trgi, dvorišča in ostali kotički, kjer se odvija življenje ali so vidne sledi življenja. Pomembno je, da bo gledalcu fotografija skozi utrip, vzdušje, zgodbo ali poseben trenutek razkrila Štanjel na nov način. 

8. Pogoji sodelovanja
Na natečaju lahko sodelujejo profesionalni in amaterski fotografi iz Slovenije in tujine.
Vsak avtor lahko sodeluje z največ 4 (štirimi) fotografijami na posamezno razpisano temo.
Avtor z oddajo fotografij na natečaj soglaša, da lahko organizator uporabi izbrane fotografije za projekcijo del na odprtju razstave, za razstavni katalog in za promocijo prireditve.
Z oddajo del in prijavo avtor sprejema razpisane pogoje natečaja.
Avtorji bodo o rezultatih obveščeni po elektronski pošti.

9. Priprava fotografij
Avtor lahko sodeluje z barvnimi ali črno belimi fotografijami.
Dovoljeno je obrezovanje, korektura svetlobe, kontrasta in ostrine. 
Ni dovoljeno dodajanje, preselitev, zamenjava ali odstranitev slikovnih elementov.
Sprejemamo samo digitalne fotografije v jpg formatu in v ločljivosti 300 ppi, dolžina vodoravne stranice je 3000 px, dolžina navpične stranice pa 2000 px (razmerje stranic 3:2 oz. 2:3). Velikost posamezne fotografije ne sme biti večja od 4MB. Fotografije oddane v drugih formatih bodo izločene in ne bodo ocenjene. Fotografije morajo biti brez okvirjev in robov.

Vse fotografije morajo biti poimenovane.
Ime oz. naziv fotografije ne sme biti daljši od 25 znakov in ne sme vsebovati imena avtorja.
Dovoljene so fotografije posnete z dronom, po 1(ena) v vsaki temi.
Fotografije morajo biti v celoti avtorsko delo sodelujočega, za kar ta prevzema vso materialno in moralno odgovornost.
Na razpis se sprejemajo samo fotografije ustvarjene s pomočjo fotografske opreme. Kreacije
ustvarjene s pomočjo programov umetne inteligence niso dovoljene.

10. Prijava in oddaja fotografij
Prijava in oddaja fotografij poteka  preko spletne aplikacije na povezavi: 
EX TEMPORE KRAS 2026
Po uspešni predaji udeleženec prejme e-mail o prejemu poslanih fotografij.
11. Pristojbina
Pristojbina za sodelovanje na natečaju je 15,00 eur, za dijake in študente 10,00 eur.
Udeleženci do dopolnjenega 16. leta starosti ne plačajo pristojbine.  
Način plačila: na TRR Fotoklub Žarek SI 561010 0003 5194 796 Banka Intesa Sanpaolo ,           
namen: ime in priimek KRAS 2024, koda OTHR

12. Nagrade
Za vsako razpisano temo bodo podeljene:
· zlata, srebrna in bronasta medalja FZS in 
· 3 diplome FZS. 
Vsak avtor lahko prejme samo eno priznanje v posamezni temi. 
13. Razstava in katalog
Organizator bo pripravil razstavo v razstavnih prostorih gradu Štanjel in na obzidju grajskega dvorišča.
Organizator bo izdal tiskan katalog.

